CELEX: 31989D0406
Language: el
Date: 1989-06-15 00:00:00
Title: 89/406/ΕΟΚ: Απόφαση της Επιτροπής της 15ης Ιουνίου 1989 που επιτρέπει στο Βέλγιο να προβλέπει ελάχιστο αριθμό ζώων για τις αιτήσεις ειδικής πριμοδοτήσεως υπέρ των παραγωγών βοείου κρέατος

Avis juridique important

|

31989D0406

89/406/ΕΟΚ: Απόφαση της Επιτροπής της 15ης Ιουνίου 1989 που επιτρέπει στο Βέλγιο να προβλέπει ελάχιστο αριθμό ζώων για τις αιτήσεις ειδικής πριμοδοτήσεως υπέρ των παραγωγών βοείου κρέατος  

Επίσημη Εφημερίδα αριθ. L 189 της 04/07/1989 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιουνίου 1989  που επιτρέπει στο Βέλγιο να προβλέπει ελάχιστο αριθμό ζώων για τις αιτήσεις ειδικής πριμοδοτήσεως υπέρ των παραγωγών βοείου κρέατος  (Τα κείμενα στη γαλλική και στην ολλανδική γλώσσα είναι τα μόνα αυθεντικά)  (89/406/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 468/87 του Συμβουλίου της 10ης Φεβρουαρίου 1987 που καθορίζει τους γενικούς κανόνες του καθεστώτος της ειδικής πριμοδοτήσεως υπέρ των παραγωγών βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 572/89 (2), και ιδίως το άρθρο 3 παράγραφος 2,  Εκτιμώντας:  ότι σύμφωνα με το άρθρο 3 παράγραφος 2 του κανονισμού (ΕΟΚ) αριθ. 468/87 μπορεί να επιτρέπεται στα κράτη μέλη, για διοικητικούς λόγους, να προβλέπουν ότι οι αιτήσεις προμοδοτήσεως αφορούν ένα ελάχιστο αριθμό ζώων· ότι σύμφωνα με το άρθρο 1 παράγραφος 3 του κανονισμού (ΕΟΚ) αριθ. 714/89 της Επιτροπής της 20ής Μαρτίου 1989 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος (3), η εν λόγω άδεια μπορεί να δοθεί εφόσον πληρούνται ορισμένοι όροι·  ότι το Βέλγιο ζήτησε τη σχετική άδεια, καθορίζοντας τον ελάχιστο αριθμό ζώων σε τρία ζώα και τηρώντας τους όρους που αναφέρονται στο άρθρο 1 παράγραφος 3 του κανονισμού (ΕΟΚ) αριθ. 714/89·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στο Βέλγιο ο καθορισμός ενός ελαχίστου αριθμού τριών ζώων ανά αίτηση ειδικής πριμοδοτήσεως που υποβάλλεται από τις 3 Απριλίου 1989.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 15 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 48 της 17. 2. 1987, σ. 4.  (2) ΕΕ αριθ. L 63 της 7. 3. 1989, σ. 1.  (3) ΕΕ αριθ. L 78 της 21. 3. 1989, σ. 38.